#### MEMORANDUM DE ÎNȚELEGERE ÎN DOMENIUL REGLEMENTĂRII COMUNICAȚIILOR ELECTRONICE

#### Între

AGENȚIA NAȚIONALĂ PENTRU REGLEMENTARE IN COMUNICAȚII ELECTRONICE ȘI TEHNOLOGIA INFORMAȚIEI, REPUBLICA MOLDOVA

**și**

COMISIA PENTRU REGLEMENTARE A COMUNICAȚIILOR, REPUBLICA BULGARIA

PRIVIND COOPERAREA ȘI SCHIMBUL DE INFORMAȚII ÎN DOMENIUL REGLEMENTĂRII COMUNICAȚIILOR ELECTRONICE

Agenția Națională pentru Reglementare în Comunicații Electronice și Tehnologia Informației din Republica Moldova (ANRCETI) și Comisia pentru Reglementare a Comunicațiilor (CRC) din Republica Bulgaria

Denumite în continuare “Părțile”,

recunoscând relaţiile de bună cooperare între Părţi,

recunoscând interesul reciproc în stabilirea unui parteneriat de cooperare în materie de reglementare a sectorului comunicaţiilor electronice,

luând în considerare faptul că cooperarea dintre cele două Părţi va contribui la dezvoltarea unor practici de reglementare coerente în ambele ţări,

recunoscând că ambele Părţi vor beneficia de cooperarea reciprocă prin schimbul de informaţii,

fiind conştienţi de faptul că cooperarea în domeniul comunicaţiilor electronice va permite dezvoltarea în continuare a relaţiilor dintre Părţi,

au convenit următoarele:

## Articolul 1. Obiectivul cooperării

1. Obiectivul principal al acestui memorandum de înţelegere este de a stabili cadrul pentru cooperare şi schimb de informaţii între Părţi, în conformitate cu atribuţiile și competenţa lor, în domeniul de reglementare şi supraveghere a activităţilor desfășurate în domeniul comunicaţiilor electronice, în conformitate cu legislaţia naţională a statelor Părţilor și legislaţia Uniunii Europene. În acest scop, Părţile pot desfăşura activităţi comune.
2. Cooperarea promovează, în principal, schimbul de informaţii cu privire la legislaţia aplicabilă în domeniul comunicaţiilor electronice, schimbul de experienţă în ceea ce priveşte reglementarea şi consultările în aceste domenii
3. Părţile își propun ca această cooperare să vină în sprijinul activităţilor de reglementare ale acestora, destinate promovării concurenţei în domeniul comunicaţiilor electronice, intereselor utilizatorilor finali, în conformitate cu cele mai bune practici Europene şi internaţionale.

### Articolul 2. Domenii de cooperare

1. În scopul consolidării capacităţii instituţionale a Părţilor, cooperarea între acestea vizează următoarele aspecte: reglementarea pieţelor de comunicaţii electronice, inclusiv, gestionarea resurselor limitate de comunicaţii electronice;
2. Schimbul de experiență în cadrul seminarelor și conferințelor internaționale;
3. Organizarea în comun a atelierelor de lucru, seminarelor, conferinţelor;
4. Organizarea consultărilor bilaterale pentru a promova cooperarea şi schimbul de experienţă legate de un spectru larg de activităţi în domeniul comunicaţiilor electronice;
5. Promovarea unui mediu concurențial în domeniul comunicațiilor electronice;
6. Prevenirea acţiunilor care vizează sau care rezultă în denaturarea sau restricţia concurenţei în domeniul comunicaţiilor electronice;
7. Întărirea capacităţii instituţionale a celor două autorităţi de reglementare;
8. Promovarea inovaţiilor tehnice din domeniul comunicaţiilor electronice;
9. Cooperarea cu alte autorităţi de reglementare sau organizaţii internaţionale care activează în domeniul comunicaţiilor electronice.

### Articolul 3. Instrumente de cooperare

1. Părțile efectuează cooperarea prin intermediul următoarelor acțiuni:
2. schimb de experienţă şi documentaţie de ordin profesional, neconfidenţială sau neclasificată, legată de activitatea Părţilor;
3. Organizarea consultărilor bilaterale, atât la nivel administrativ, cât și la nivel de specialiști;
4. Desemnarea persoanelor de contact şi identificarea mecanismelor de comunicare, inclusiv prin crearea de echipe de experţi, în vederea atingerii obiectivelor prezentului Memorandum de Înţelegere;
5. Încurajarea aplicării celor mai bune practici în materie de reglementare a comunicaţiilor electronice;
6. Analiza studiilor de caz relevante în domeniul comunicaţiilor electronice;
7. Alte forme de cooperare stabilite de comun acord de către Părți, în baza unor propuneri concrete de cooperare, exprimate sub forma unor acțiuni ulterioare coordonate sau comune ale Părţilor;
8. Părţile se vor reuni periodic pentru a revizui progresele înregistrate şi, eventual, pentru a discuta despre noile modalităţi de consolidare a cooperării, prin activităţi comune şi prin forumuri (grupuri) ale autorităţilor naţionale de reglementare sau pentru valorificarea posibilităților unor asocieri potenţiale.

### Articolul 4. Aspecte financiare

(1) Fiecare Parte își acoperă propriile cheltuieli suportate la efectuarea activităţilor în temeiul prezentului Memorandum de Înţelegere.

(2) Activităţile de cooperare menţionate în prezentul Memorandum de Înţelegere sunt îndeplinite cu condiţia ca Părțile au la dispoziţie fonduri, precum și alte resurse necesare.

(3) În cazul în care măsurile adoptate pentru punerea în aplicare a prezentului Memorandum de Înţelegere necesită îndeplinirea unor obligaţii financiare sau juridice, Părţile încheie un acord separat, în conformitate cu normele şi reglementările financiare ale ambelor Părţi, înainte de a adopta astfel de măsuri.

### Articolul 5. Amendamente

(1) Prezentul Memorandum de Înţelegere poate fi modificat de către Părţi prin acte adiţionale;

(2) Actele adiţionale prevăzute în alineatul (1) sunt elaborate în formă scrisă şi devin o parte integrantă a prezentului Memorandum de Înţelegere, dispoziţiile articolului 7 fiind pe deplin aplicabile acestor acte adiționale.

### Articolul 6. Soluționarea litigiilor

(1) Părţile se angajează să se conformeze, exact şi cu bună-credinţă, cu dispoziţiile prezentului Memorandum de Înţelegere.

(2) Orice diferend privind aplicarea sau interpretarea prezentului Memorandum de Înţelegere este soluţionat cât mai curând posibil, pe cale amiabilă.

**Articolul 7.** **Confidențialitatea informației**

1. Fiecare parte asigură confidenţialitatea informaţiilor primite de la cealaltă Parte.
2. Informaţiile primite în cadrul prezentului Memorandum de Înțelegere nu sunt divulgate unor terţe părţi fără permisiunea în scris a Părţii care a furnizat această informaţie.

**Articolul 8. Prevederi finale**

(1) Acest Memorandum de Înţelegere se încheie pentru o perioadă de un an şi intră în vigoare la data semnării lui de către Părţi;

(2) Prezentul Memorandum de Înţelegere se reînnoieşte în mod tacit pentru perioade succesive de un, cu excepţia cazului în care una dintre Părţi anunță în scris cealaltă Parte despre intenţia sa de a denunţa prezentul Memorandum de Înţelegere, cu o (1) lună în prealabil;

1. În caz de denunțare, Părţile încetează imediat toate activităţile comune, în mod corect şi fără întârziere;
2. Nici o dispoziţie a prezentului Memorandum de Înţelegere nu impune nici o obligaţie legală asupra oricăreia dintre Părţi.
3. Prezentul Memorandum de Înţelegere nu aduce atingere drepturilor şi obligaţiilor care decurg din orice tratate internaţionale ale statelor Părţilor şi acorduri ale Părţilor, angajamentelor internaţionale şi legislaţia naţională a statului fiecărei Părţi.

Semnat la 12 martie, 2014, la Chișinău, Republica Moldova, în trei exemplare, în limbile română, bulgară și engleză, toate textele fiind autentice. În cazul apariției divergențelor în interpretarea dispozițiilor acestui Memorandum, textul în limba Engleză prevalează.

|  |  |
| --- | --- |
| **În numele Agenției Naționale pentru Reglementare în Comunicații Electronice și Tehnologia Informației, Moldova****Grigore VARANIȚA****Director****…………………………………………..** | **În numele Autorității de Reglementare în Comunicații, Lituania** **Veselin BOZHKOV,****Președinte****…………………………………………** |